VNT พุ่ง 12.30% ขานรับกำไร Q3/58 เพิ่มขึ้น เหตุต้นทุนลดหลังพัฒนากระบวนการผลิต
VNT พุ่ง 12.30% ขานรับกำไร Q3/58 เพิ่มขึ้น เหตุต้นทุนลดหลังพัฒนากระบวนการผลิต
10 พ.ย. 2558

ผู้สื่อข่าวรายงานว่า บริษัท วีนิไทย จำกัด (มหาชน) หรือ VNT ณ เวลา 10.53 น.ราคาหุ้นปรับตัวที่ระดับ 10.50 บาท บวก 1.15 บาท หรือ 12.30% ด้วยมูลค่าซื้อขาย 32.32 ล้านบาท ราคาหุ้นปรับตัวแรงในรอบกว่า 5 เดือน โดยนับตั้งแต่วันที่ 25 พ.ค. 58 อยู่ที่ระดับ 10.50 บาท

บริษัทประกาศผลการดำเนินงานงวดไตรมาส 3/58 มีกำไรสุทธิ 385.26 ล้านบาท กำไรสุทธิต่อหุ้น 0.33 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 3.71 ล้านบาท กำไรสุทธิต่อหุ้น 0.00 บาท
พร้อมอธิบายว่า ผลประกอบการใน Q3/58 บริษัท และบริษัทย่อยมีกำไรสุทธิ 385 ล้านบาท เพิ่มขึ้นจากช่วงเดียวกันของปีก่อนจำนวน 382 ล้านบาท โดยมีอัตรากำไรสุทธิเพิ่มขึ้น 8.7% สาเหตุหลักเนื่องจากส่วนต่างระหว่างราคาขายผลิตภัณฑ์กับต้นวัตถุดิบเพิ่มขึ้น ประกอบกับปริมาณขายผลิตภัณฑ์พีวีซีเพิ่มขึ้น เนื่องจากประสบปัญหาทางด้านเทคนิคในการผลิตในปีก่อน
นอกจากนี้ บริษัทฯยังได้ดำเนินโครงการพัฒนาความเป็นเลิศในกระบวนการผลิต ซึ่งส่งผลให้บริษัทสามารถลดต้นทุน ทั้งส่วนต้นทุนแปรผัน ต้นทุนคงที่ ตลอดจนเพิ่มผลผลิตผ่านการปรับปรุงประสิทธิภาพโดยรวมของเครื่องได้ได้อีกด้วย